महिला ठेका श्रमिक जानें अपना अधिकार: चौधरी
भिलाई| बीएसपी के परियोजना विभाग में कार्यरत महिला ठेका श्रमिकों में स्वास्थ्य, सुरक्षा, श्रम कल्याण एवं यौन शोषण के प्रति प्रदत्त अधिकारों की जागरूकता बढ़ाने के लिए “नई चेतना” कार्यशाला का आयोजन किया गया। जिसमें महाप्रबंधक (कार्मिक) एचआर चौधरी ने महिला ठेका श्रमिकों को अपने अधिकारों को जानने के अलावा अधिक से अधिक प्रचार-प्रसार पर बल दिया।कार्यशाला में विभिन्न ठेकेदारों के 100 से अधिक महिला ठेका श्रमिकों की भागीदारी रही। उद्घाटन महाप्रबंधक प्रभारी (परियोजनाएं-इस्पात) देबाशीष चौधरी ने किया। उन्होंने इस तरह की कार्यशाला की आवश्यकता पर जोर दिया। सहायक महाप्रबंधक (कार्मिक-गैर संकार्य) अनुराधा सिंह ने महिला श्रमिकों को यौन शोषण से संबंधित कानूनी पहलुओं, दिशा-निर्देश एवं बीएसपी द्वारा निषेध के लिए किए गए उपायों के बारे में विस्तार से बताया। सहायक प्रबंधक (मेडिकल) शुभश्री प्रशांत ने महिलाओं से संबंधित स्वास्थ्य एवं चिकित्सा की जानकारी दी। कार्यशाला में उप प्रबंधक एसएस गिल ने श्रम कानून से संबंधित नियमों तथा सुरक्षा व श्रम कल्याण के बारे में जानकारी दी।
mai_Deva hin_Deva